Planinski guan
Planinski guan (lat. Penelopina nigra) je monotipična vrsta roda Penelopina iz porodice Cracidae.

Živi u planinskim krajevima Salvadora, Gvatemale, Hondurasa, južnog Meksika i Nikaragve. Prirodna staništa su mu tropske i subtropske brdovite šume nadmorske visine 500-2500 metara. Prijeti mu veliki pad populacije.

Dug je između 59 i 65 centimetara, a težak je 0.86-0.92 kilograma. Uočljiv je spolni dimorfizam, ženka je veća od mužjaka. Mužjak ima sjajno-crna leđa i krila, te tamno-smeđi trbuh. Ženka je smeđa sa crnim prugama, a rep je taman. Kljun i vrat su crveni kod oba spola.

Izvori

Vanjske poveznice
www.cracids.org , pristupljeno 29. siječnja 2015.
birdlife.org, pristupljeno 29. siječnja 2015.
www.arkive.org , pristupljeno 29. siječnja 2015.

Cracidae